พระไพศาล วุฒธิกิจ กล่าวอีกว่า ขณะนี้ยังมีวัดหัวสะพาน ต.ยุโป อ.เมืองจ.ยะลา ที่กำลังตกอยู่ในสถานการณ์ไม่แตกต่างกัน โดยวัดดังกล่าวเหลือพระครูสังฆรักษ์ สำเนียง นารโท เจ้าอาวาสวัดเพียงรูปเดียวเท่านั้น และกำลังย้ายไปจำวัดที่กรุงเทพฯ เป็นการชั่วคราว ส่วนตนไม่ว่าสถานการณ์จะรุนแรงแค่ไหนคงไม่ทิ้งวัดและขอตายอยู่ที่นี่ เพราะยังมีพุทธศาสนิกชนอีกมากมายที่ต้องการเครื่องยึดเหนี่ยวจิตใจในยามเหตุการณ์ไม่ปกติพระครูสังฆรักษ์ สำเนียง นารโท เจ้าอาวาสวัดหัวสะพาน กล่าวว่า ก่อนหน้านี้พระลูกวัดออกไปจำวัดนอกพื้นที่กันหมด แต่กังวลว่าชาวบ้านจะขาดทางใจ เจ้าอาวาสจึงยังจำวัดอยู่ กระทั่งมีสัญญาณไม่น่าไว้ใจคือ สุนัขภายในวัดหลายสิบตัวถูกฆ่าตายทั้งหมด จึงขอให้ทหารและตำรวจตระเวนชายแดนที่ประจำการอยู่ใกล้ๆ พาออกมาจำวัดนอกพื้นที่เป็นการชั่วคราวและจากนี้จะไปจำวัดที่วัดบางสะแกกรุงเทพฯ เป็นการชั่วคราว ส่วนวัดหัวสะพานคงต้องปล่อยให้ทหารดูแลไปสักระยะ จนกว่าสถานการณ์จะคลี่คลาย
วัดหัวสะพาน ต.ยุโป อ.เมืองจ.ยะลา กําลังย้ายไปจําวัดที่ไหน 
วัดหัวสะพาน 